《闰秋十二夜宿胜力寺看月 其二》
明代·凌义渠

如伴一峰宿，众峰尽悄然。此时下界望，梦梦即高天。

佛火青留壁，松风冷触泉。推窗心忽动，惝恍在层巅。

作者简介：（1593—1644）明浙江乌程人，字骏甫。天启五年进士。崇祯时官给事中。居谏垣九年，建言颇多。迁山东布政使。入为大理卿。十七年，得帝死讯，自杀。有《凌忠介集》、《湘烟录》。